cyanic-selkie/wikianc huggingface dataset:
Kukla Teatrı
Kukla teatrı, əksər hallarda insan və ya heyvan fiqurlarına bənzəyən, kukla adlandırılan cansız əşyaları və insan tərəfindən idarə edilən bir növ teatr və ya tamaşadır. Belə bir tamaşa kukla performansı kimi də tanınır. Kukla performansı ssenariyə əsasən kukla teatrı adlanır. Kuklaların bədəni, başı və bəzi hallarda kuklanın ağzını və gözlərini hərəkətə gətirmək və ya idarə etmək üçün çubuqlar və ya iplər kimi cihazlardan istifadə olunur. Kuklaçı bəzən kukla xarakterinin səsi ilə danışır və ya qeyd olunan səs musiqisi ilə çıxış edir. Kuklaların bir çox müxtəlif növü var və formasından və təyinatlı istifadəsindən asılı olaraq müxtəlif materiallardan hazırlanır. Quruluşlarında son dərəcə mürəkkəb və ya çox sadə ola bilər. Ən sadə kukla tək barmağa sığan kiçik kukla olan barmaq kuklaları və corabdan əmələ gələn və əlini çorabın içərisinə yerləşdirərək işlədilən corab kuklalarıdır. Panç və Judi kuklaları buna nümunə göstərilə bilən oxşar kaklalardır. Digər əl və ya əlcək kuklaları daha böyükdür və hər kukla üçün kuklaçı tələb olunur. Yapon Bunraku kuklaları buna bir nümunədir. Marionet bir sıra simlərlə hərəkətə gətirilən bəndli kukladır. Çubuq kuklaları mərkəzi çubuqa bərkidilir. Çubuğun üstündə ayrı çubuqlar tərəfindən idarə olunan qolları olan bir gövdə forması var. Nəticədə sadə bir əl və ya əlcək kuklasından daha çox hərəkət imkanları var. Kukla teatrı ilk dəfə eramızdan əvvəl V əsrdə Qədim Yunanıstanda qeydə alınan çox qədim bir teatr növüdür. Kukla sənətinin bəzi növləri eramızdan əvvəl 3000 il əvvəl yaranmış ola bilər. Kukla teatrı müxtəlif formalarda olur, lakin hamısı hekayə izah etmək üçün cansız ifa edən cisimlərin canlandırılması prosesini bölüşürlər.
Tarixi
Kukla teatrı, təxminən 4000 il əvvəl yarandığı düşünülən çox qədim bir sənət növüdür. Kuklalar ilk dövrlərdən bəri insan cəmiyyətinin fikir və ehtiyaclarını canlandırmaq və çatdırmaq üçün istifadə edilmişdir. Misirdə, eramızdan əvvəl 2000-ci ildə ağac fiqurların çörək yoğurmaq üçün istifadə edilməsinə dair dəlillər mövcuddur. Gildən və fil sümüyündən hazırlanmış tellərlə idarə olunan kuklalar da tapılmışdır. Kukla teatrı qədim Yunanıstanda tətbiq olunurdu və kukla sənətinin ən qədim yazılarına, eramızdan əvvəl V əsrə aid Herodot və Ksenofonun əsərlərində rast gəlmək mümkündür.
Afrika
Afrika qədim Misirin bəzi kukla ənənələrinə sahib ola bilər. Şübhəsiz ki, bir çox Afrikalı etnik qrupdakı gizli cəmiyyətlər kuklaları (və maskaları) ritual dramlarında, eləcə də şəfa və ov mərasimlərində istifadə edirlər. Bu gün kukla teatrı çox vaxt mərasim çərçivəsində və populyar bir forma olaraq davam edir. Rəqs, hekayə və maskalı ifaçılıq da daxil olmaqla geniş xalq formalarının bir hissəsi sayılır.
Asiya
Hindistan Sivilizasiyasında kukla teatrı üçün kiçik bir dəlil var. Arxeoloqlar, eramızdan əvvəl 2500-cü ilə aid bir iplə idarə edilə bilən sökülə bilən başlı bir terrakota kukla aşkar etmişdir Kuklalar "Mahabharata" eposunda, Sangam dövründən Tamil ədəbiyyatında və Aşokanın Sərəncamları da daxil olmaqla, eramızın əvvəllərinə qədər müxtəlif ədəbi əsərlərdə təsvir edilmişdir.
Çin
Çin, 3000 il əvvələ dayanan "fənər kölgələri teatrı" olan pi-yung xi və ya daha çox bilinən Çin kölgə teatrı kukla sənətinə sahibdir. Sun sülaləsi (960–1279) tərəfindən kuklalar məhkəmələr daxil olmaqla bütün sosial təbəqələrə oynanırdı, lakin Avropada olduğu kimi kukla oyuncaqları daha aşağı təbəqədən olduğu düşünülürdü.
Yaponiya
Yaponiyada bunraku da daxil olmaqla bir çox kukla teatrı var. Bunraku, Şinto məbəd ayinlərindən irəli gələrək inkişaf etdi və tədricən son dərəcə inkişaf etmiş bir kukla növünə çevrildi. Yaponiyanın ən böyük dramaturqu Chikamatsu Monzaemon, kabuki pyesləri yazmaqdan imtina etdi və yalnız kukla üçün hazırlanan bunraku tamaşalarına diqqət yetirdi. Bu teatrda qara paltar geyinən kuklalar qara bir fonda dayanarkən görünməz hala gəlir, işıqlar yalnız oyulmuş, boyanmış və kostyum taxta kuklaları işıqlandırır.
Turac Həmzəyev
Turac Suliddin oğlu Həmzəyev (27 iyul 1998; Qusar rayonu, Azərbaycan — 14 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Turac Həmzəyev 1998-ci il iyulun 27-də Qusar rayonunun Hiloba kəndində anadan olub. Subay idi.
Hərbi xidməti
Azərbaycan Ordusunun əsgəri olan Turac Həmzəyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. Turac Həmzəyev oktyabrın 14-də Füzuli döyüşləri zamanı şəhid olub. Qusar rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Turac Həmzəyev ölümündən sonra "Vətən uğrunda" medalı ilə təltif edildi.
Fallout 76
Fallout 76 — "Bethesda Game Studios" tərəfindən hazırlanan və "Bethesda Softworks" tərəfindən nəşr olunan onlayn çoxnəfərli döyüş rol videooyunu. Fallout oyun seriyasındakı 5-ci spin-off epizod (bütövlükdə 9) və 1-ci prikveldir. Oyun 14 noyabr 2018-ci il tarixində Microsoft Windows, PlayStation 4 və Xbox One platformaları üçün satışa çıxarılmışdır. Oyun ABŞ-nin Qərbi Virciniya ştatında cərəyan edir. Oyunun əsas hekayəsi "Fallout 4"-dən 185 il əvvəl, "Böyük müharibə"dən isə 25 il sonra, yəni 2102-ci ildə baş verir.
Böyük müharibə zamanı ABŞ-nin Appalaç dağları və ətrafında yerləşən əraziləri (ümumi olaraq, Appalaç) ÇXR üçün əhəmiyyətli bir hədəf hesab edilmirdi. Buna görə də, Qərbi Virciniyanın da içərisində olduğu bu regiona atom bombası atılmır. Buna baxmayaraq, ətraf regionlara atılan atom bombaları Appalaçı radioaktiv maddələrlə zəhərləmək üçün kifayət idi. Volt-Tek (, hərfi tər. Sığınacaq texnologiyası) korporasiyası müharibədən əvvəl xalqı radioaktiv-yağıntıdan qorumaq üçün yeraltı sığınacaq sistemi qurmaqla vəzifələndirilmiş bir dövlət qurumu idi. Sığınacaqlara yalnız əvvəlcədən seçilmiş şəxslər alınırdı. Oyunçu personaj 2102-ci ildə "Sığınacaq 77"-ni "Amerika torpaqlarında yenidən yaşayış qurmaq" üçün tərk edir.
"Bethesda" oyunu özünün istehsal etdiyi "Creation Engine" mühərrikinin modifikasiya edilmiş versiyasından istifadə edərək yaratmışdır. Bu, studiyaya geympleyə çoxnəfərli rejim amilləri əlavə etməyə və daha təfsilatlı bir oyun dünyası yaratmağa imkan vermişdir. "Fallout 76" tənqidçilər tərəfindən qarışıq rəylər almışdır. Müsbət tənqidçilər oyunun kraftinq sistemini və saundtrekini tərifləmiş, mənfi rəy verən tənqidçilərsə oyunun texniki problemlərini, ümumi dizaynını, geympleyin mənasızlığını və oyunda insan QOP-larının olmamasını tənqid etmişdir. Oyun satışa çıxarıldıqdan sonra oyunun xüsusi buraxılışına daxil edilən şeylərin saxta şəkildə reklam edilməsi və "Bethesda"nın vəziyyət təshih etmək cəhdləri qalmaqal yaratmışdır.
Geympley
"Fallout 76" açıq dünyalı, onlayn çoxnəfərli döyüş rol videooyunudur. "Fallout 76" "Bethesda Game Studios" studiyasının yaratdığı ilk onlayn çoxnəfərli oyundur. Buna baxmayaraq, oyunun kiçik həcmli birnəfərli hissələri də var. "Fallout 76"-nın geympleyi "Fallout" oyunlarının geympleyinə çox bənzəyir. Oyunda birinci və üçüncü şəxs perspektivlərinə dəyişə bilən bir kamera sistemi mövcuddur. Oyunun ilkin buraxılışında robotlardan başqa qeyri-oyunçu personaj yox idi. Buna baxmayaraq, 2019-cu iyun ayında "Bethesda Game Studios" oyunun ilk əsas yeniləməsini açıqlamış, oyuna qeyri-oyunçu personajlar daxil etmişdir. Oyunçu dünyanı sərbəst gəzə və söhbətlərdən istədiyi vaxt çıxa bilər. Oyunçu bir yeri kəşf etdikdən sonra müəyyən qədər butulka qapağı ödəyərək oraya sürətli-səyahət edə bilərlər.
"Fallout 76"-nın çoxnəfərli rejim funksiyalarına oyunçu oyunçuya qarşı ( OOQ və ya PvP, ) döyüş vəziyyəti də daxildir. Bu, 5 səviyyədən yüksək hər bir oyunçu üçün aktivdir. Buna baxmayaraq, oyunçular seçimlər menyusunda pasifist bayrağını aktivləşdirərək OOQ vəziyyətini qeyri-aktivləşdirə bilərlər. Oyunçular hər hansı bir oyunçu personajı məğlub edərək butulka qapaqları qazana bilərlər, ancaq əldə edilən butulka qapaqlarının miqdarı məğlub edilən oyunçu personajın səviyyəsindən asılıdır. Oyunçu personaj digər oyunçu personajlara minimal zərər yetirərək onları təkbətək döyüşə çağıra bilərlər. Əgər zərər alan oyunçu cavab zərbəsi yetirsə bu zaman təkbətək döyüş başlayır. Bu vəziyyətdə aşağı və yuxarı səviyyəli oyunçuların zərbə gücü və sağlamlıq sayğacı bir qədər bərabərləşir. Cavab zərbəsi yetirməyən oyunçu personajları qətlə yetirən oyunçular xəritədə "qatil" olaraq nişanlanırlar və onları öldürən oyunçulara daha böyük miqdarda butulka qapağı verilir.
Oyunda oyunçuların bir-birlərinə atmaları və ya resursları aşkar etmək üçün nüvə raketləri də mövcuddur. Nüvə raketlərinin partladığı yerlərə daxil olub resursları əldə etmək üçün oyunçulara güclü anti-radiasiya qurğuları lazımdır. Oyunçular həlak olan digər oyunçuları stimpaklarla sağalta bilərlər. Oyun zamanı ölən və ya öldürülən oyunçular daşıdıqları əşyaları itirirlər. Yenidən peyda olduqdan sonra onlara həmin əşyaları geri götürmək üçün tapşırıq verilir.
Oyun "Fallout 4"ün dünyasından dörd qat daha böyük bir dünyaya malikdir. Oyunun əsas süjetinin cərəyan etdiyi Qərbi Virciniya burada "Appalaç" adlanır. Appalaç əsasən şəhərətrafı coğrafiyaya malikdir. Buna görə də, "Böyük müharibə" zamanı çox az zərər görmüşdür. Buna baxmayaraq, regionda radiasiyalı mutantlaşmış məxluqlar yaşayır. Oyunda Qərbi Virciniya Ştat Kapitolu, Qrinbriye, Uidbern dairəsi Nyu-River-Qorc körpüsü və Kamden Park kimi gerçəkdə olan yerlər var. Buna əlavə olaraq, oyunda Qərbi Virciniya folklorundakı Fletvud və Kəpənək-adam kimi mutasiyaya məruz qalmış bədheybətlər mövcuddur. Appalaç 6 regiondan ibarətdir. Onlar – "Şlak uçurumu", "Bataqlıq mərcanı" , "Meşə" , "Bataqlıq" , "Vəhşi sərhəd" , "Zəhərli vadi".
Oyunun kraftinq sistemi daha da çox təkmilləşdirilmişdir. Oyunçular dülgər stolunda qida, zireh və silahlar kimi fərqli-fərqli şeylər hazırlaya bilərlər. "Fallout: New Vegas"da olduğu kimi "Fallout 76"-da da sursat hazırlamaq olur. Modifikasiyalar silahlar və zirehlərə uzun nişangah və süngü kimi əvvəlcədən müəyyən edilmiş komponentləri yerləşdirməklə edilir. Oyunçular hansısa bir silahı dəmir qırıntısına çevirərək silah üçün yeni modifikasiyalar kəşf edə bilərlər. Həm kraftinq, həm modifikasiyanın təməli xam komponentlər yığmaqdır. Oyunçular bu materialları əldə etmək üçün obyektləri dəmir qırıntısına çevirə bilərlər. "Dülgər stolu rejimi"ndə olan zaman bu cür obyektlər sarı və yaşıl rənglə verilir. Yaşıl yeri dəyişilə bilən, sarı isə yeri dəyişilə bilməyən obyektləri təmsil edir.
İlk dəfə "Fallout 4"-də təqdim edilmiş bazatikmə funksiyası da geri dönən funksiyalardan biridir, ancaq bu funksiya çoxlu dəyişikliklərə məruz qalmışdır. İlkin olaraq, yaşayış məntəqələri Konstruksiya və Assambleya Mobil Platforması (abr. K.A.M.P. və ya C.A.M.P., ) ilə qurulur. K.A.M.P.-ı istənilən düz ərazidə quraşdırmaq olar, ancaq bu proses müəyyən miqdarda butulka qapağı tələb edir. Oyunçular hansısa bir serverdə qurduğu yaşayış məntəqəsini daha sonra başqa bir serverdə yenidən quraşdırmaq üçün K.A.M.P.-da saxlaya bilər. Saxlanılan yaşayış məntəqələri həmin serverdə istənilən zaman K.A.M.P. vasitəsilə başqa bir yerə köçürmək olar. Əvvəlki iterasiyada olduğu kimi yaşayış məntəqəsi sistemi üç əsas ehtiyat ətrafında qurulub. Onlar — elektrik, su və qida. Oyunçular öz yaşayış məntəqələrini "Bədheybət basqını" adlı hücumlardan qorumaq üçün tarretlər və tələlər kimi müdafiə qurğuları qura bilərlər. Çoxnəfərli rejimdə yaşayış məntəqəsinin tikinti və inkişafında bir neçə oyunçu iştirak edə bilər.
Oyunçu personajın biləyinə bağlanan Pip-Boy şəxsi bir hesablayıcı qurğudur. Pip-Boy vasitəsilə oyunçular oyun menyusuna daxil ola bilərlər. Oyun-içi menyuda statistikalar, xəritələr, məlumatlar və s. mövcuddur. "Fallout 76"-da ilk dəfə "Fallout 3"-də təqdim olunan və istifadə etdikdə oyunçunun hansısa bir düşmənin müəyyən hissələrinə atəş açması üçün vaxtı yavaşladan Volt-Tek Yardımlı Hədəfləmə Sistemi ( V.Y.H.S. və ya ) də var. Keçmiş iterasiyalarda V.Y.H.S-dən istifadə edən zaman gerçək-zamanlı oyun yavaşlayırdı. Bununla oyunçular düşmənlərini məğlub etmək üçün bu sistemdən fikirləşərək istifadə edirdilər. "Fallout 76"-da funksiyanın bu xüsusiyyət yığışdırılmışdır.
Tapşırıq sistemi
Todd Hovard 2018-ci ildə təşkil edilən E3 tədbirində Ceff Keyli ilə keçirdiyi müsahibədə Hovard oyunun tapşırıq sisteminin keçmiş "Fallout" oyunlarındakı "miscellaneous" kateqoriyasındakı tapşırıqlara bənzəyəcəyini demişdir. Tapşırıqlar oyunçulara holodisklər, terminallar və qeyd dəftərlərində verilir. Əlavə olaraq, Hovard "IGN" ilə keçirdiyi müsahibədə robotların tapşırıq hekayələrini və keçmiş iterasiyalarda qeyri-oyunçu personajlar tərəfindən göstərilən digər ənənəvi rolları verəcəyini demişdir.
Mikroödəniş
"Fallout 76" bir mikroödəniş sisteminə malikdir. Oyunçular atomlar satın alıb onları "Atom mağazası"ında  xərcləyə bilərlər. Buna baxmayaraq, oyunçular xüsusi tapşırıqları (və ya meydan oxumalar, ) yerinə yetirərək də kiçikhəcmli atomlar qazana bilərlər. Mağazada kozmetik əşyalar, K.A.M.P. əşyaları, şəkil rejimi üçün pozalar və çərçivələr, emosiya çarxı üçün reaksiyalar və ikonalar satılır. Bu mağazada satılan kozmetik əşyaları Appalaçda tapmaq mümkündür. Satın alınan əşyalar oyunçunun yaratdığı bütün personajlar üçün aktivdir. Silah-sursat kimi geympleyə təsir edən resurları atomlarla satın almaq olmur.
Qurma
Oyunun əsas hekayəsi "Fallout 4"-dən 185 il əvvəl, "Böyük müharibə"dən isə 25 il sonra, yəni 2102-ci ildə cərəyan edir. Oyun ABŞ-nin Qərbi Virciniya ştatında, postapoliktik və retro-futuristik bir regionda keçir. "Fallout 76"-nın süjet xəttinin cərayan etdiyi tarix "Fallout" seriyasındakı ən erkən tarixdir.
Oyun 1940-cı və 1950-ci illərin estetikasını və dizaynını ilə birlikdə böyük səviyyədə inkişaf etmiş bir texnologiyası olan bir alternativ dünyada keçir. Yaranan retro-futuristik dünyada insan texlonogiyası lazer silahlar istehsal edəcək, genləri dəyişdirəcək və az qala tam muxtariyyətə sahib olan süni intellektlər yaradacaq səviyyədə inkişaf etmişdir. Texlonogiyanın əhəmiyyətli şəkildə inkişaf etməsinə baxmayaraq, insan mədəniyyəti o qədər də inkişaf etməmişdir. Binaların arxitekturası, reklam afişaları və insanların ümumi yaşayış tərzi 1950-ci illərdən bəri çox da dəyişməmişdir. Oyun 2097-ci ildə açılan və 17 nəzarət sığınacağından biri olan "Sığınacaq 76" ilə bağlıdır.
Fraksiyalar
"Böyük müharibə"dən sonra sağ qalanlar arasında müxtəlif fraksiyalar yaranmağa başlamışdır. Onlara müharibədən əvvəl təsis edilmiş "Anklav" və "Azad Ştatlar", eləcə də müharibədən sonra təsis edilmiş "Polad Qardaşlığı" , "Xilasedicilər"  və reyderlər daxildir, lakin onların hamısı "Yanmışlar" tərəfindən məhv edilmişdir.
Appalaç Azad Ştatları – 2102-ci ildən əvvəlki dövrdə Appalaçda fəaliyyət göstərmiş fraksiya. Böyük müharibədən əvvəl təsis edilmiş bu fraksiya seperatçı bir hərəkat idi. Bəzən yerli hakimiyyətlə qanlı münaqişələrə girmələrinə baxmayaraq, ABŞ senatoru Sem Blekuell həmişə onları tərifləyər və dəstəkləyərdi. Azad ştatlılar hökumətlə bağlı sui-qəsd nəzəriyyələrinə inanırdılar. Azad Ştatlar öz müstəqilliklərini Böyük müharibə başlamazdan bir qədər əvvəl elan etdilər. Azad ştatlılar hazırladıqları beton bunkerlər sayəsində radioaktiv-yağıntıdan sağ çıxdılar. 2079-cu ildə onlar bunkerlərindən çıxmış Harpers Ferri qəsəbəsini geri almışdılar, ancaq daha sonra "Bataqlıq" adlanan regiondakı kəskin şəkildə mutasiyaya uğramış təbiəti görüb təəccüblənmişdilər. Onlar "Polad Qardaşlığı" və "Xilasedicilər" kimi yeni qurulan fraksiyalarla ilkin əlaqəni yaratsalar da əcnəbilər barədə pisfikirli idilər. Azad ştatlılar naməlum bir tarixdə yanmışların hücumuna məruz qaldılar və qəsəbələrini tərk etməli oldular. Onlara qarşı tədbir görmək üçün hazırlaşsalar da azad ştatlılar qısa bir müddət sonra tamamilə məhv edildilər.
Appalaç Polad Qardaşlığı – 2102-ci ildən əvvəlki dövrdə fəaliyyət göstərmiş "Polad Qardaşlığı"nın  Appalaç filialı. Fraksiya Paladin Elizabet Taqqerdi tərəfindən təsis edilmişdir. Böyük müharibədən əvvəl Leytenant Elizabet Taqqerdi xüsusi təyinatlı bir ABŞ Silahlı Qüvvələri Gözətçi vahidinə rəhəbrlik edirdi. Appalaçda fəaliyyət göstərən bu vahid daha sonra "Taqqerdinin şimşəyi" ləqəbini qazanmışdır. Müharibədə canını qurtaran vahid sonralar Kapitan Rocer Meksonla əlaqə qurur. Mekson Lost Hills bunkerindəki bütün süni peyk rabitə sistemlərinin idarəsini almışdı və yenicə qurduğu "Polad Qardaşlığı" qoşulmağı üçün hərbçi axtarırdı. Taqqerdi ilkin danışıqlar zamanı təşkilat barədə şübhəli olsa da, axırda Meksonun dəvətini qəbul edir. Taqqerdi və qoşunları Defians qəsri olaraq tanınan Alleqeni dəlixanasında post qurur. Yanmışlar adlı mutantların əmələ gəlməsindən sonra Appalaç Polad Qardaşlığının əsas hədəfi patogenin qarşısını almaq və məhv etmək olmuşdur. Hərbi təcrübə və güclü silahlara malik olmaqlarına baxmayaraq, Appalaç Polad Qardaşlığı uğursuz olmuşdur. Defians qalasının son hərbçiləri ölümlərindən əvvəl yerlilərə radio ilə xəbərdarlıq vermişdir.
Xilasedicilər – 2102-ci ildən əvvəlki dövrdə Appalaçda fəaliyyət göstərmiş fraksiya. Xilasedicilər təşkilatı təxminən 2077-ci ildə təsis edilib. Onlar könüllü yanğınsöndürənlər, polislər və tibbi heyətdən ibarət idilər. Onlar sağ qalanlara kömək etmək müxtəlif qəsəbələrdə stansiya qurmuşdular. Buna əlavə olaraq, onlar insanlara sağ qalmağın təməllərini öyrətmək üçün proqram təminatları da hazırlamışdılar. Yanmışların əmələ gəlməsindən sonra xilasedicilər çətin vəziyyətə düşmüş, qısa bir müddət ərzində məhv olmuşdular.
Reyderlər – 2102-ci ildən əvvəlki dövrdə Appalaçda fəaliyyət göstərmiş qəddar, zorakı quldurlardan ibarət fraksiya. Fraksiya 5 bandadan ibarət idi. Onlar – Boğazkəsənlər, Əyilməzlər , Blekuater quldurları , Qurmanlar və Tələçilər. Reyderlər Çöllükdəki quldurluq fəaliyyətlərinə Böyük müharibə bitdikdən sonra başlayıblar. Appalaçdakı reyder bandaları "Vəhşi sərhəd"dəki dağlara qaçanlar tərəfindən qurulmuşdur. Onlar illər boyu bir-birləriylə ittifaq qurmuş və ya vuruşmuşdur. Yanmışların əmələ gəlməsindən sonra reyderlər çətin vəziyyətə düşmüş, qısa bir müddət ərzində məhv olmuşdular. 2102-ci ildə reyderlərin sadəcə robotları fəaliyyət göstərir.
Yanmışlar – Appalaçda yaşayan yarı-ağıllı xortdanlar. Onların hər birinin fərdi şüuru silinib və yeganə primitiv mənbədən idarə olunurlar. Onlar həm vəhşi xortdanlardan, həm də ağıllı xortdanlardan fərqlidirlər. Yanmışlar odlu silahlardan istifadə edə bilirlər, ancaq sosial struktura malik deyillər və əcnəbi olaraq gördükləri hər bir canlıya hücum edirlər.
İstehsal
Mühərrikin yeni versiyası istehsal komandasına oyuna yeni işıqlandırma modelləri, emal prossesləri və daha dəqiq landşaft xəritələməsini daxil etməsinə imkan yaratmışdır. Bu, istehsal komandasına Creation Engine mühərrikinin keçmiş iterasiyalarında yarada bilinəcək dünyalardan 16 dəfə çox təfsilatlı bir dünya yaratmağa icazə vermişdi. Oyunda hər bir regiona məxsus iqlim vəziyyətləri yarada bilmə xüsusiyyətinə və daha böyük bir emaletmə məsafəsinə malik olan bir dinamik hava sistemi də var.
Elan və beta
"Fallout 76" ilk dəfə 30 may 2018-ci ildə elan edilmişdir. Elan treylerindən əvvəl "Bethesda"nın "Twitch" hesabından birbaşa efir verilmişdir. Bu birbaşa efirdə üzərində seriyanın rəmzlərindən biri olan "Xahiş edirik, gözləyin" sözləri yazılan bir monitor, həmin monitorun qarşısında isə Valt-Boy babl-hedi göstərilib. Strim ümumi olaraq, iki milyondan çox istifadəçi tərəfindən izlənilmişdir. Birbaşa efir "Bethesda" studiyasının baş rejissoru Todd Hovardın qısa bir mesajı ilə sona çatmış, ardından isə tizer treyleri verilmişdir. Treylerdə "Sığınacaq 76"-dan səhnələr göstərilmişdi. Sığınacaq 76 "Fallout 3"-də Vaşinqton şəhərində yerləşən bir "nəzarət" sığınacağı olaraq təsvir edilmişdir, yəni bu sığınacaqda insanlar üzərində təcrübələr aparılmayıb. Treylerdə göstərilən səhnələrə "Reklamasiya günü" adlı bir tədbir üçün dekorasiyalar, 27 oktyabr 2102-ci il tarixini (Böyük müharibədən 25 il əvvəl) göstərən bir Pip Boy, naməlum bir Sığınacaq 76 sakini, Con Denverin "Take Me Home, Country Roads" mahnısının ifa olunduğu bir radio və son olaraq, "döyüş bitəndə və radioaktiv yağıntı məskən salanda, siz yenidən qurmalısınız" sitatının olduğu bir yayım daxildir.
Oyun haqda olan təfsilatlar "Bethesda Game Studios"un videooyun rejissoru olan Todd Hovard tərəfindən studiyanın 10 iyun 2018-ci il tarixində E3 2018-də keçirdiyi press konfransında açıqlanmışdır. Hovard oyunun 14 noyabr 2018-ci il tarixində satışa çıxarılacağını və buraxılışdan əvvəl oyunçulara bir açıq betanın veriləcəyini açıqlamışdır. Daha sonra beta versiyanın sadəcə oyunu öncədən sifariş edənlərə veriləcəyi açıqlanmışdır. Oyunun beta versiyası Xbox One konsolu üçün 23 oktyabrda, PlayStation 4 konsolu və PC platforması üçün 30 oktyabrda başlamışdır. Oyunçuların beta zamanı əldə etdikləri hər şey tam oyuna transfer edilmişdir. Axırıncı beta sessiyası 8 noyabrda sona çatmışdır.
Marketinq
"Fallout 76"-nın elanından dərhal sonra oyunun ön sifarişi mövcud olmuşdur. Rəsmi treyler buraxıldıqdan sonra "Bethesda" sırası ilə oyunun irəliləyiş sistemi, çoxnəfərli rejimi, kraftinq sistemi barədə, daha sonra isə rəsmi bədii treylerini paylaşmışdır. Oyunun satışa çıxarılmasında iki həftə əvvəl "Bethesda" oyunun məxluqları barədə videoçarxlar paylaşmışdır. "Bethesda"-nın paylaşdığı bütün treylerlər satirik xarakterə malik idi.
Noyabr ayının başlarında "Bethesda" "Fallout 76"-nı reklam etmək üçün "Microsoft" və "Filadelfiya Seventi Siksers" basketbol klubu ilə əməkdaşlıq etmişdir. Basketbolçu Markell Fults bir neçə reklam-xarakterli satirik süjetlərə çəkilmişdir.
Avstraliya pərakəndə satış şirkəti olan JB Hi-Fi mağazalarında satılan STACK Magazine jurnalının dekabr 2018-ci il tarixli buraxılışının yanında Fallout 76-nın pulsuz vinili verilirdi.
Məhsullar
"Fallout 76"-nın "Güc Zirehi buraxılışı"na oyunçuların geyinə biləcəyi bir T-51b Güc Zirehi Dəbilqəsi, bir Uest-Tek  çantası, ABŞ-nin müstəqilliyinin üçyüzilliyini qeyd edən bir kitabça, içərisində iyirmi dörd "Fallout" mövzulu heykəlcik olan bir kolleksiya, Qərbi Virciniyanın qaranlıqda parlayan bir xəritəsi, müxtəlif oyun içi əşya və "Fallout 76 B.E.T.A."-ya  erkəndən giriş xüsusiyyəti daxildir.
Buraxılış əvvəli
Oyunun çoxnəfərli rejimdə olacağının elan edilməsinə bir cavab olaraq, oyunun sadəcə birnəfərli rejimə malik olması ilə bağlı onlayn bir vəsatət hazırlanmışdır. Bu vəsatət ilk gündən minlərlə insan tərəfindən imzalanmışdır.
"Fallout 76"-nın elan olunmasından sonra Qərbi Virciniyada turizmə maraq kəskin şəkildə artmışdır. "West Virginia Explorer" saytına gələn ziyarətçi sayı oyunun açıqlanmasından sadəcə bir neçə gün sonra düz 15 dəfə artmışdır. Əlavə olaraq, Kamden Park idarə heyəti parkın merçendayzinqinə olan marağın artdığını açıqlamışdır.
2018 Electronic Entertainment Expo tədbirində göstərilən tizer treylerində Con Denverin "Take Me Home, Country Roads" mahnısının kaver-versiyası var idi. Seriyanın azarkeşləri mahnıya böyük maraq göstərdilər. Bu, "Bethesda Softworks" şirkətinin mahnını rəqəmlər musiqi servislərində buraxmağa məcbur etmişdir. Buna əlavə olaraq, "Bethesda" mahnıdan gələn bütün gəlirlərin "Habitat for Humanity International" ianə qurumuna veriləcəyini açıqlamışdır.
Tənqidçilərin mövqeyi
Rəy toplayıcısı "Metacritic"ə əsasən "Fallout 76" PC və Xbox One platformalarında "qarışıq və ya orta", Playstation 4 üçünsə "ümumiyyətlə pis" rəylər almışdır.
"The Guardian" qəzetinin redaksiya heyətinin üzvü Holli Nyelsen oyunu "post-apokaliptik dünyada mənasız bir gəzinti" adlandıraraq oyunun qeyri-oyunçu personajlarının azlığını və davamsız təbiətini pisləyərək, eyni zamanda dizaynını tərifləyərək oyuna 5 xaldan 2 vermişdir.
"Forbes" işçisi Pol Tasinin fikrinə görə, "Fallout 76" "Bethesda şirkətinin böyük, nadir bir səhvidir". "Eurogamer" redaktoru Uizli Yin-Pol oyunu "əcaib, sıxıcı, sınıq bir çirkab" olaraq təsvir etmişdir. O daha sonra "çoxnəfərli bir Fallout arxasınca qaçmağa dəyər bir arzudur … Fallout 76-nın uğursuz bir təcrübə olaraq tarixə düşməsi sadəcə məyyusedicidir" demişdir.
"Business Insider" publikasiyasının işçisi Ben Gilbert oyunu "bir araya gəlməsi qeyri-mümkün olan və sadəcə mənasız götür-gətir tapşırıqları və təcrübə xalları ilə bir arada tutulan videooyun elementlərinin onlayn bir dünyadakı boş buraxılan yığını" olaraq təsvir etmiş, sonra isə "bu, pis bir oyundur — tamamilə dayandırın" demişdir.
"Newsweek" redaktoru Mo Mozuç oyunu gözdən keçirərkən "əyləncəli momentlər arasıkəsilməyən fəaliyyət xətaları və pis hazırlanmış oyun sistemləri tərəfindən pozulur" və "digər Fallout azarkeşləri kimi qeyri-obyektivəm və özümü Fallout 76-nı xoşlamağa məcbur edilmiş hiss edirəm, amm mən oyunu xoşlamıram. Fallout 76 buna imkan vermir" demişdir.
Oyunun ən çox tənqid edilən amillərindən biri qeyri-oyunçu personaja sahib olmamasıdır. "GameSpot" tənqidçisi Edmond Tren "öz hekayələrini sizə təkbətək danışan insanlar olmadan Fallout 76-nın dünyası içərisində öldürəcək şeylər olan ətraf mühit sərgisi kimi bir şeydir" və "doğurudan da maraq doğurmağa kömək edəcək güclü emosional lövbərləri yoxdur" demişdir. O, həmçinin oyunun tapşırıqları barədə "qarşılıqlı əlaqə qura bilməyəcəyiniz insanlardan qalma uzun monoloqlardan və birtərəfli direktivlərdən ibarətdir … sizin etdikləriniz axırda heç kəsə və ya düzünü desək dünyanın qalanına təsir göstərməyəcək". "PC World" mütəxəssisi Heyman Dinqman bu mövzu barədə "robotlar həqiqətən də qeyri-oyunçu personaj deyillər … onlar sizinlə danışmırlar, sizə danışırlar" demişdir. O, xüsusən də oxuna vilən terminalları və holodiskləri bəyənməmişdir və onlar barədə "onların heç biri əhəmiyyətli və ya daha müfəssəl olsaq, maraqlı deyillər, çünki onlar faktiki söhbət üçün əvəzedici rol oynaya bilməzlər" demişdir.
Qalmaqallar
"Fallout 76" ilə əlaqədar ilk qalmaqal oyunun Güc Zirehi adlı xüsusi buraxılışının satışa çıxarılması ilə gerçəkləşmişdir. "Bethesda" buraxılışın kətandan hazırlanmış bir əşya çantası ehtiva edəcəyini açıqlamışdı, ancaq istehlakçılara onun yerinə neylondan hazırlanmış bir əşya çantası verilmişdir. Müştərilərin şikayətlərinə cavab verərək "Bethesda" əşya çantalarının dəyişdirilməsinin səbəbinin lazımi materialların yoxluğu olduğunu iddia etmişdir. Nəşrçi dəyişikliyi əvvəlcədən açıqlamadığına görə sərt tənqidlərə məruz qalmışdır. "Eurogamer" mütəxəssisləri "Bethesda"nın rəsmi saytındakı izahında əşya çantasının neylondan hazırlandığı sadəcə müştərilərin şikayətlərdən sonra əlavə edildiyini göstərmişdir. "Bethesda" daha sonra zərər çəkmiş istehlakçılara 5 ABŞ dolları dəyərində pulsuz oyun-içi valyuta təklif etmişdir. Əlavə olaraq, çox keçməmiş "Bethesda"nın kətandan hazırlanış əşya çantalarını sadəcə onlayn təsir göstərənlərə (məsələn, "YouTube" və "Twitch" məzmun müəllifləri) verdiyi aşkar edilmişdir. Bu isə azarkeşlərin daha da çox qəzəblənməsinə səbəb olmuşdur. 3 dekabr 2018-ci ildə "Bethesda" Güc Zirehi buraxılışını satın alan bütün müştərilər üçün nəzərdə tutulmuş kətandan hazırlanmış əşya çantalarının istehsalına start verildiyini açıqlamışdır.
5 dekabr 2018-ci ildə "Bethesda"nın dəstək sistemində baş verən xətaya görə bir data çatı yaranmışdır və kətan əşya çantası almaq üçün dəstək bileti təqdim etmiş bütün "Fallout 76" oyunçularının şəxsi məlumatları təhlükəyə düşmüşdür. İstifadəçilər digər müştərilər tərəfindən təqdim edilmiş biletləri açıb-bağlaya və onların adları, ünvanları, elektron poçtları və kredit kartı məlumatlarının bir hissəsi kimi şəxsi məlumatlarını oxuya bilirdilər. "Bethesda" şirkəti "Ars Technica" saytına verdiyi açıqlamada data çatının "bizim müştəri dəstəyi saytında yaranan xəta" vasitəsilə yarandığını və "hadisəni araşdırırıq və daha çox məlumat əldə etdikdə sizi əlavə məlumatlarla təmin edəcəyik" demişdir. Nəşrçi müştərilərin kredit kartı nömrələrinin və şifrələrinin ifşa olunmadıqlarını açıqlamışdır.
2018-ci ildə "Bethesda" "Nuka Dark Rum" spirtli içkisinin istehsalı üçün "Silver Screen Bottling Company" şirkəti ilə əməkdaşlıq etmişdir. Bu, "Fallout 4" videooyununun "Nuka-World" EBM-də təqdim edilən "Nuka-Cola Dark" spirtli içkisinin əsasında yaradılırdı. 2018-ci ilin avqust ayında rom öncədən sifariş üçün hazır idi. Romun öncədən sifariş qiyməti 80 ABŞ dolları idi. Buna baxmayaraq, romun 2018-ci ilin dekabr ayında satışa çıxarılmasından sonra azarkeşlərin tənqidlərinə məruz qalıb. İlkin olaraq, spirtli içkinin qablaşdırılmasında şüşədən yox, plastikdən istifadə edilmişdi. Digər tənqidlər arasında azarkeşlərin romun dizaynının reklam edildiyi kimi nüvə bombası formasında olduğunu düşünmələri var.
Satışlar
Satışa çıxarılmasından sonra "Fallout 76" Böyük Britaniyanın satış cədvəlində "Spyro Reignited Trilogy" və "Red Dead Redemption 2" videooyunlarından arxada qalmış və üçüncü yerdə debüt etmişdir. Oyunun satışa çıxarılmasından bir həftə sonra onun Şimali Amerika bazarındakı satış qiyməti bir qədər azaldılmışdır.
"SuperData" saytının verdiyi statistik məlumata görə, 31 dekabr 2018-ci ilə qədər oyunun 1.400.000 rəqəmsal nüsxəsi satılıb.
Mükafatlar
Oyunun olduqca pis rəylər almasına baxmayaraq, Oyunçuların Seçimi mükafatlarında "Azarkeşlərin sevimli payız buraxılışı" kateqoriyasına, Avstraliya Oyun mükafatlarında "İlin oyunu" kateqoriyasına və Nyu-York Oyun mükafatlarında "Oyunda ən yaxşı musiqi" kateqoriyasında Tin Pen Vadisi mükafatına nominasiya olmuşdur.
Soteriologiya
Soteriologiya (yunan. σωτηρία, soteriya, "xilas", + yunan. λογος, logos, "elm") yaxud Bibliya soteriologiyası – xristian teologiyasının bir sahəsi, insanların xilası haqqında Bibliya əsasında qurulan təlim.
Qədim dinlərdə və Bibliyada xilasın müqayisəsi
E.ə. I minillikdən öncəki bütpərəst dinlərində xilas ideyasına rast gəlinmir. Bütpərəst şüuru kainatı statik, dəyişməyən, sabit olaraq dərk edirdi. Xilasın ilk əlamətlərini səmavi qüvvələrin insanı bu dünyada xata-baladan qoruması inancında görə bilirik. Misirlilərin dini kimi qədim inanclarda xilas ideyası artıq axirətə şamil olunmağa başladı. Misirlilər saleh adamın axirət məhkəməsində azad edilərək Osirisin padşahlığında bəxtiyar həyat sürəcəyini ümid edirdilər. E.ə. I minillikdə dünyanın pozulmuş vəziyyəti ideyası inkişaf etdiyi zaman, ilk “xilas dinləri” yaranır. Bunların arasında buddizm və zərdüştilik xüsusi yer alır. Buddizmə görə, dünyada keçib-gedən həyat mahiyyətcə şərdir. İnsan özü səy göstərərək “yaşamaq arzusu”ndan azad ola bilər. Dünyadan xilas olmaq üçün xüsusi üsullardan istifadə edən buddistlər hər şeyin ali məqsədi olan Nirvanaya nail ola biləcəklərinə inanmışlar. Nirvananın əsas mənası müvəqqəti həyatın “sönməsi” və insanın dərkedilməz “fövqəlhəyat”da həll olunmasıdır. Zərqüştiliyin xilas ideyası fərqlidir. Zərdüştilik iki əzəli ilahi başlanğıcın (bir yandan Nur və Xeyir qütbü olan Ahura Məzda, digər yandan Zülmət və Şər qütbü olan Əhrimən) arasında gedən mübarizə inancına əsaslanır. İnsan Ahura Məzdanın tərəfində mübarizə etməyə dəvət olunur. Zərdüştilikdə artıq soterioloji esxatologiya (dünyanın sonunda xilas ideyası) mövcuddur. Axırda Ahura Məzdanın Zülmətə qələbə çalacağı və Nurun kainatda əbədi olaraq hökm edəcəyi elan edilir.
Bibliyanın xilas haqqında təlimi buddizminkindən köklü surətdə fərqlənir, çünki Tövrat dünya həyatını şər deyil, Allahın yaratdığı xeyir olaraq səciyyələndirir. Zərdüştiliyin xilas təliminin Bibliyaya daha yaxın olmağına baxmayaraq, zərdüştiliyin dualizmi və şərin əzəldən var olan İlahi mənbə olması fikri Bibliyanın monoteizmi ilə kəskin ziddiyyət təşkil edir. Qədim “xilas dinləri” kimi Bibliya da dünyanın pozulmuş vəziyyətdə olduğunu öyrədir, ancaq eyni zamanda bunlardan fərqli olaraq, Allahın yaratdıqlarının başlanğıcda yaxşı olub xeyir üçün yarandığını təsdiq edir. Bu xeyri pozan şər, yaradılışın özündən meydana gəldi, lakin axırda Yaradanın niyyəti İlahi Səltənətində gerçəkləşəcəkdir. Bibliyada bu cür açıqlanan xilas ideyası Əhdi-Ətiq mərhələsi və Əhdi-Cədid mərhələsi olmaq üzrə iki əsas mərhələdən ibarətdir.
Əhdi-Ətiqdə xilas
Xristian ilahiyyatçıları xilasa aid olan ən qədim şəhadəti Tövratın ilk səhifələrində tapırlar. Yaradılış Kitabının 3-cü fəslində Adəm ilə Həvvanın günaha batması əhvalatında Allah Həvvaya xitab edərək günahının faciəli nəticələrini elan etməklə yanaşı gələcək nəslinin “ilan” üzərində qələbə çalacağını vəd edir: “Mən səninlə qadın arasına, sənin balanla onun övladı arasına düşmənçilik salıram. Bu övlad sənin başından vuracaq, sən də onu dabanından sancacaqsan”.
Allahın İbrahim Peyğəmbərə verdiyi vəddə də Xilaskara aid gizli bir şəhadət görürlər: “Sənə xeyir-dua verənlərə xeyir-dua verəcəyəm, sənə lənət edənləri lənətləyəcəyəm. Yer üzünün bütün tayfaları sənin vasitənlə xeyir-dua alacaq”. Lakin İsrail xalqının əcdadlarının (İbrahim, İshaq, Yaqub) və Musa Peyğəmbərin dövründə xilas hələ xata-baladan qorunma olaraq dərk edilirdi. Allahın Öz seçdiklərini qoruduğu, əsarətdən qurtardığı və “vəd olunmuş torpağa” gətirdiyi qəbul edilirdi. Ondan sonra yəhudilər xilası əksərən İsrailin dünyəvi qələbəsi olaraq anlamışlar. Tövratda xilasın ruhani, esxatoloji (son günlərə aid), Məsihlə əlaqəli olan mənasını yalnız e.ə. VIII əsrdən fəaliyyət göstərməyə başlayan, yazıları Əhdi-Ətiqə düşən peyğəmbərlər görməyə başlamışlar.
Yeşaya Peyğəmbər Məsihin gəlişini, son qələbəsini elan etdi, Məsihin padşahlığında təbiətin ahəngdar vəziyyətə qayıdacağını, cənnətin bərpa olunacağını elan etdi. Əhdi-Ətiqdə xilas nəinki Məsihin, həm də Allahın Özünün dünyaya gəlişi ilə bağlı olaraq təqdim edilir. Xilas bütün yaradılışın qlobal fəlakətlərdən keçərək kamala çatması şəklində təsvir olunur. Yəhudilərin Məsihə (Messiyaya) inancı siyasi və mistik elementlərdən ibarət idi.
Əhdi-Cədiddə xilas
Əhdi-Cədidə görə, İsa Məsihin dünyaya gəlməsi ilə həm Məsihin gələcəyinə, həm də Allahın bəşər olub Öz xalqı arasında yaşayacağına dair peyğəmbərliklər yerinə yetdi. Məsih xilasdan bəhs etdikdə, Allahın Padşahlığı (yaxud: Səmavi Padşahlıq) ifadəsini işlətmişdir. Xilas Allahın insanın ürəyinə hökmran olması, insanın Allahla barışması, birləşməsidir. İsa bunun yalnız Özü vasitəsilə mümkün olduğunu elan etmişdir. İsanın Müjdəsi Allahla insan arasında şəxsi münasibətə əsaslanmağına baxmayaraq, buddizmin fərdi xilas yolundan fərqlənir. Xristian xilas ideyası kilsədən (imanlılar cəmiyyəti) ayrı nəzərdən keçirilə bilməz. Möminlərin xilası imanlılar cəmiyyəti daxilində gerçəkləşir və bu cəmiyyətə şərikliyin rəmzi vəftiz sayılır. Beləliklə, Əhdi-Cədiddə Allahın İsa Məsih vasitəsilə xilasa çağırışı səslənir, eyni zamanda insandan buna cavabən iman tələb olunur. İman dedikdə, Allah-Taalaya tamamilə güvənmək, özünü həsr etmək nəzərdə tutulur. İmanın xilas olmaq üçün şərt olduğu Əhdi-Cədidin əsas təlimlərindən biridir: "Amma İsa qadına dedi: «İmanın səni xilas etdi. Arxayın get»." "Onları bayıra çıxararaq soruşdu: «Ağalar, xilas olmaq üçün nə etməliyəm?» Onlar dedi: «Rəbb İsaya iman et, sən də, ev əhlin də xilas olarsınız»." "Çünki iman vasitəsilə, lütflə xilas oldunuz. Bu, sizin nailiyyətiniz deyil, Allahın hədiyyəsidir."
Əhdi-Cədidə görə İsa Məsihə iman Allah ilə insanı birləşdirən körpüdür. İman həm insan ruhunun fəaliyyəti, həm də İlahi ənamdır. İnsan özünü Xilaskara təslim edərək xilas olur. Bununla belə Məsihin dünyaya gəlməsi ilə xilasın ilkin mərhələsi başlandı, son mərhələsində isə Məsihin təkrar yer üzünə dönərək bütün yaradılışın dəyişilməsini tamamlayacağı gözlənilir.
Bibliyada xilasın üç ölçüsü
“Xilas” məfhumu təkcə gələcəyə aid deyildir, lakin keçmiş, indiki və gələcək olmaq üzrə zamanın üç ölçüsündə gerçəkləşir. “Axıracan dözən xilas olacaq” yaxud “Məsih... ikinci dəfə günahın öhdəsindən gəlmək üçün deyil, xilas gətirmək üçün Onu gözləyənlərə zühur edəcək” kimi ayələrdə xilasın gələcək ölçüsünü görürük. Ancaq “Çünki iman vasitəsilə, lütflə xilas oldunuz. Bu, sizin nailiyyətiniz deyil, Allahın hədiyyəsidir” ayəsində xilasdan keçmişdə başa çatdırılmış bir proses kimi bəhs edilir. Xristian möminləri çox vaxt özlərinə “xilas olanlar” deyirlər, buna səbəb günahlarından, eləcə də İlahi qəzəbdən və cəzadan xilas olduqlarına inanmalarıdır. Artıq xilasa nail olmuş, yəni Allahla barışmış olaraq Ona yaxınlaşmaq, Onu sevən Ata kimi tanımaq – bunların hamısı xilas olmuş bir möminin hüquqlarıdır. Bununla belə, Əhdi-Cədiddə xilasın indiki ölçüsü də əks olunmuşdur. Xilas olmuş vəziyyətdə qalmaq üçün mömin xristiana “qorxu və lərzə ilə xilasını əməllərində göstərmək” əmr olunur. Allahı sevən və qayğıkeş Ata kimi tanıyaraq, Onun hər kəsi ədalətlə mühakimə edən Hakim olduğunu də unutmamaq və Ondan qorxmaq lazım olduğu vurğulanır. Möminin xilas olmuş vəziyyətdə qalması və gələcək xilasa nail olması üçün Məsihin Müjdəsinə bütün varlığı ilə iman etməsi vacib bir şərtdir. Həvari Paul bu fikri belə açıqladı: “Əgər sizə bəyan etdiyim sözə bağlanmısınızsa, o Müjdə ilə də xilas olmaqdasınız, yoxsa əbəs yerə iman etmisiniz”.
Bibliya soteriologiyasının şərhləri
Ümumiyyətlə, Əhdi-Cədid “günahdan xilas olmaq”dan bəhs edir. Lakin bu bəhs heç də bütün xristianlar tərəfindən eyni cür başa düşülmür. Xilası bəsit şəkildə cəhənnəm əzablarından canını qurtarmaq mənasında başa düşənlərlə yanaşı, bəşərin İlahi təbiətinə şərik olması olaraq dərk edənlər də vardır. Qərb kilsəsində xilas daha çox günah və cəza kimi hüquq anlayışları ilə nəzərdən keçirilir. Katolik kilsəsində xeyirli işlər son dərəcə önəmli sayılır, insanın şəxsi imanına xüsusi əhəmiyyət verən protestant məzhəblərində isə əksinə “əməllərlə deyil, Allahın lütfü ilə, imanla” xilas olmaq təlimi əsas götürülür, “cəhənnəmdən xilas olub cənnətə getmək” bəsit teologiyasına daha çox rast gəlinir. Katoliklərin xeyriyyə fəaliyyətləri, habelə protestantların şəhadətə və Müjdəni yaymağa üstünlük vermələri bununla izah oluna bilər. Şərq kilsəsində (Pravoslav və b.) “bəşərin ilahiləşməsi” teologiyası mühüm yer tutur. Müqəddəs Afanasiy yazırdı: “Kəlam insanlaşdı ki, biz ilahiləşək”. İlahiləşmə ideyası Əhdi-Cədidin bu sözlərinə əsaslandırılır: “O bizə çox böyük və dəyərli vədlər verdi ki, bunlar vasitəsilə ehtirasın nəticəsi olan dünyadakı pozğunluqdan qaçıb ilahi təbiətə şərik olasınız” sözlərini misal gətirmək olar.
Qeyd etmək lazımdır ki, əksər xristian kilsələrindən fərqli olaraq, kalvinizm xilası tamamilə şərtsiz bir olay olaraq qəbul edir. Xilas olanların Allah tərəfindən əvvəlcədən təyin edilmiş olub, xilas olmuş vəziyyətlərini əsla itirə bilməyəcəkləri fikri yalnız kalvinist cərəyana məxsus olan kilsələr üçün səciyyəvidir.
Xilas haqqında ənənəvi xristian fikrini bu sözlərlə yekunlaşdırmaq olar: "“Xilas olmaq nə deməkdir? Rəbb ilə qalmaq deməkdir; həlak olmaq isə Ondan uzaqlaşmaq deməkdir... Hər dəfə iradəmiz şərə tərəf döndükdə, biz xilası özümüzdən itələyirik, qovuruq, ondan üz döndəririk, Öz qanı ilə bizi Özünə yaxınlaşdıran Allahdan uzaqlaşırıq”."
Ceremi Renner
Ceremi Renner (7 yanvar, 1972, Kaliforniya, ABŞ) — Amerika aktyoru.
Həyatı
Ceremi Renner, boulinq salonun idarə edən Valeri və Li Rennerin ilk uşağı, Modesto, Kaliforniyada anadan olubdur.
Aydın Kərimov (hüquqşünas)
Aydın Məmmədli oğlu Kərimov — Azərbaycan Respublikası Mərkəzi Seçki Komissiyasının üzvü, Azərbaycan Respublikası ədliyyə nazirinin birinci müavini, Azərbaycan Xalq Cəbhəsi Ali Məclisinin sədr müavini, Əlincə Cəmiyyətinin sədr müavini.
Həyatı
Aydın Məmmədli oğlu Kərimov 1 iyul 1956-cı il tarixində Naxçıvan Muxtar Sovet Sosialist Respublikasının Şərur rayonunun Mahmudkənd kəndində doğulmuşdur. Naxçıvan Dövlət Universitetinin Tarix-ədəbiyyat və Samara Dövlət Universitetinin Hüquq fakültələrində ali təhsilini almışdır. Bir müddət hüquqşünas olaraq fəaliyyət göstərmişdir.
Evlidir, 3 övladı var.
İctimai-siyasi fəaliyyəti
Aydın Kərimov Azərbaycan Xalq Cəbhəsinin üzvü olmuşdur. 1991-ci ildə o, Azərbaycan Xalq Cəbhəsi Ali Məclisinin sədr müavini seçilmişdir. O, həmçinin, Azərbaycan Xalq Cəbhəsi nizamnaməsinin və proqramının həmmüəlliflərindəndir.
Aydın Kərimov 29 iyul 1992-ci il tarixində Azərbaycan Prezidenti Əbülfəz Elçibəyin 47 nömrəli fərmanı ilə Azərbaycan Respublikası ədliyyə nazirinin birinci müavini vəzifəsinə təyin olunmuşdur. O, 16 avqust 1993-cü il tarixində Azərbaycan Respublikası Prezidentinin səlahiyyətlərini icra edən Azərbaycan Ali Sovetinin sədri Heydər Əliyevin 495 nömrəli sərəncamı ilə bu vəzifədən azad edilmişdir.
Aydın Kərimov 1992-ci il tarixində Azərbaycan Xalq Cəbhəsi və Əlincə Xeyriyyə Cəmiyyəti üzvü olaraq xalq deputatları seçkiləri üzrə Azərbaycan Respublikasının Mərkəzi Seçki Komissiyası üzvlüyünə namizəd göstərilmiş və seçilmişdir.
Aydın Kərimov Əlincə Cəmiyyətinin sədr müavini olmuşdur. O, 1992-ci ildən Müstəqil "Qanun" jurnalının baş redaktoru, 1994-cü ildən isə Müstəqil Elmi-Praktik Hüquq Mərkəzinin (MEPHM) prezidentidir. O, həmçinin Türkiyə Respublikasında dərc olunan "Türk yurdu" jurnalının Azərbaycandakı təmsilçisidir.
Aydın Kərimov 2010-cu illərdə Azərbaycan Respublikasının Ombudsman Aparatı Ekspertlər Şurasının sədri vəzifəsində çalışmışdır.
Portuqaliyanın Pərləri
Portuqaliyanın Pərləri (Rotores de Portugal) Portuqaliya Hərbi Hava Qüvvələrinə məxsus aerobatika komandasıdır. 1976-cı ildə əsası qoyulmuşdur. Komandada 5 pilot var və uçuşlar üçün 3 ədəd Aérospatiale Alouette III helikopteri istifadə olunur.
Snayfedlsnes
Bulandsnes (Snæfellsnes) — İslandiya ərazisində yerləşən yarımada.
Coğrafiya
Snayfedlsnes yarımadası İslandiyanın qərbində yerləşir. Öz adını Snayfedlsyyokyudl vulkanından götürmüşdür.
Geologiya
Yarımada 7 milyon il öncə meydana gəlmişdir. Burada aktiv şəkildə vulkanin proseslərin nəticəsində meydaba gəmişdir. Burada sonuncu püskürmə XII əsrə təsadüf edir. Nəticədə 80 nəfər həlak olmuşdur. Bu hadisənin xatirəsinə burada monastr inşa edilmişdir. Monastr öz mövcudluğunu XIII əsrə qədər sürsqrmüşdür.
Əhalisi
Bura İslandiyanın az məskunlaşılmış bölgələrindəndir. Burada Oulafsvik, Qrutndarfordur, Stikkisxoulmur kimi yaşayış məntəqələrini şəhər adlandırmaq olar. Digər məşhur yaşayış məntəqəsi isə Xedlnar adlanır.
Xedlissandur qəsəbəsində İskandiyaya məxsus radiostansiya yerləşir. Əvvəllər məntəqə naviqasiya mayakı funksiyasını yerinə yeyirirdi. Onun hündürlüyü 412 metr təşkil edir ki, buda Qərbi Avropanın ən böyük tikilisidir.
Quba xan sarayı
Quba xanlarının sarayı -
Tarixi
Hüseynəli xan dövründə tikilmiş xan sarayı sonralarq bərpa olunmuş və yenidən bəzədilmişdi. Azərbaycanın memarılıq abidələrini tədqiq etmiş İ.Şeblıgin qəşəng bəzəkləri, quruluşu etibarı ilə XVIII əsr saray tikililərinə xas olan xüsusiyyətləri özündə cəmləşdirmişdi.
1770-ci ildə Qubada olmuş Rusiya Elmlər Akademiyasının akademiki S.Q.Qmelin şəhərin və xan sarayının quruluşunun qısa şəkildə təsvirini vermiş və yerli əhalinin dediynə əsaslanaraq 30 il əvvəl, yəni, 1740-­cı ildə şəhərin ətrafının daş hasarla hörüldüyünü göstərmişdi.
Janna Samari
Aktrisa Janna Samarinin portreti - Fransız impressionist rəssamı Pyer-Ogüst Renuar tərəfindən 1877-cı ildə çəkilmiş rəsm əsəri. Janna Samarinin bu portreti rəssamın bütün yaradıcılığında ən impressionist portretlərdən biri hesab olunur, eyni zamanda gülümsünən və dalğın qadın zərif mavi-yaşıl donunda çəhrayı fonda təsvir edilmişdir. Rəssamın iş üslubu çox sərbəstdir, bəzən bu hal lap saymazyanalığa qədər öz əksini tapır, lakin elə bunun özü qeyri-adi təzəlik, ruhən aydınlıq və sakitlik ovqatı yaradır.
Kandon
Kandon, Cənubi Koreyanin paytaxtı Seulun 25 səmtindən biridir. Səmt Han çayının cənubunda yer almaqdadır. Ərazisi 24.587 km² olan səmtin ərazisi 2010-cu il üçün 465,958 nəfərdir
İdari bölümlər
Donjak səmti doqquz məhəlləyə (don) ayrılır.
NGC 6556
NGC 6556, Yeni Baş Kataloqda qeydə alınmış ulduzdur. Göy üzündə Oxatan bürcü istiqamətində yerləşir. *Grp tipli. tərəfindən ildə  ölçülü  vasitəsilə kəşf edilmişdir.
Hava seksi
– Yaponiyada ixtira edilmiş performans sənəti. Paltar geyinmiş kişi və ya qadın iştirakçılar xəyali, yəni olmayan partnerlə sekslə məşğul olmağa çalışırlar. Hava seksi məşğuliyyəti 2006-cı ildə sevgilisi olmayan bir qrup yapon oğlan tərəfindən ixtira edilmişdir.
Tarixi
Məşğuliyyət 2006-cı ildə Yaponiyanın "Weekly Playboy" jurnalı, daha sonra ingilisdilli "Mainichi Daily News" veb-saytı tərəfindən işıqlandırılmışdır. 2007-ci ilin yanvarında isə YouTube-a "Hava seksi üzrə dünya çempionatı" videosu yüklənmişdir. BBC Three kanalında yayımlanan "Yapanorama" sənədli serialı 2007-ci ilin martındakı bir epizodunu hava seksinə həsr etmişdir.
Müsabiqələr
Hava seksi məşğuliyyətinin ABŞ-da populyarlıq qazanmasından sonra ABŞ-də hava seksi üzrə müsabiqələr keçirilməyə başlanmışdır. 2008-ci ildə keçirilmiş hava seksi müsabiqəsinin qalibi Sed Lerry adlı şəxs olmuşdur. 2009-cu ildə ABŞ-ın Texas ştatının Ostin şəhərində "Alamo Drafthouse" tərəfindən Hava Seksi üzrə Dünya Çempionatlarına start verilmişdir.
Hava seksi məşğuliyyəti ilə məşğul olarkən müxtəlif qaydalar tətbiq oluna bilər. Çılpaqlığa icazə yoxdur, orqazm saxta olmalıdır. Performans partnersiz və ya bir cisimlə yerinə yetirilir. Qaliblər münsiflər heyəti tərəfindən seçilir.
Google Talk
Google Talk — Googlenin çıxardığı mesajlaşma və telefon proqramı.
10000 metr klubu
10000 metr klubu — uçuş zamanı təyyarənin göyərtəsində cinsi əlaqədə olan bir qrup insanın adlandırıldığı slenqdir.
Google Talk
Yahoo və Hotmail istifadə edən yoldaşlarınızı siyahınıza əlavə etdiyinizdə onlara bir dəvət e-poçtu gedər. Bu e-poçtda Google Talk proqramını endirə biləcəkləri əlaqə və gmail (google talk istifadə etmək üçün lazımlı) dəvətnaməsi yer almağdadır.
Fəhmin Quliyev
Fəhmin Yunis oğlu Quliyev (22 noyabr 1998; Qaramanlı, Yevlax — 7 oktyabr 2020; Tapqaraqoyunlu, Goranboy, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Google Talk
Səsli ünsiyyət
Hər nə qədər səsli danışma imkanı versə də hələ PSTN əlaqəsi (Skype, Yahoo Messenger kimi) edilə bilməməkdədir. SIP protokollarını oynağa planları vardır. Google Talk ilə Google Talk istifadə edərək Jabber protokolunu istifadə edən kəslərlə ünsiyyət qura bilərsiniz. Yəni Pandion ilə jabber.org hesabına sahib olan bir yoldaşınızı siyahınıza əlavə edə bilərsiniz.
10000 metr klubu
Tarixi
İdeya ilk dəfə London mərc kitabçasının 1785-ci il üçün olan buraxılışda öz əksini tapıb.
Fəhmin Quliyev
Həyatı
Fəhmin Quliyev 1998-ci il noyabrın 22-də Yevlax şəhərində anadan olub.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Elmar İbrahimli Ağdərə və Suqovuşan döyüşlərində savaşıb. O, 2020-ci il oktyabrın 7-də Goranboy rayonu Tapqaraqoyunlu kəndi, Kəhrilər xarabalığı istiqamətində düşmən tərəfindən odlu silahla və diğər silah növlərindən atılan mərminin partlayışı nəticəsində şəhidlik zirvəsinə ucalıb. Yevlaxda dəfn olunub.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Fəhmin Quliyev ölümündən sonra "Vətən uğrunda" medalı ilə təltif edildi.